Kogu pidu läks tõusvas joones. Lõpulaul Olav Ehala "Maa ja ilm" oli väga helge ja positiivne ühendkooride esituses. Pani imestama, et nii kiire tempoga ja keeruline lugu nii selgelt välja tuli. Kui mõelda tuntud laulupeo hittidele, siis need on ikka reeglina aeglased ja meloodilised. Kui hittidest  rääkida, siis mulle tundus, et kuulajaid ja esitajaid puudutas seekord kõige rohkem Siiri Sisaski ja ühendkoori esitatud "Mis maa see on?". Tundub, et selle sõnumi ja muusika jaoks on täna õige aeg. Panen siia ka videoklipid üles. Nii laulupeo versiooni kui ka varasema lavastatud video. Laulusõnu näeb näiteks  siin.